kardosdrur/scandi-wiki huggingface dataset:
Skæve Kirke

Skæve Kirke (Dronninglund Herred i Hjørring Amt) består af det romanske kor og skib, en sengotisk forlængelse mod vest, som oprindelig er underdelen af et tårn, samt vesttårnet fra 1789. Af den romanske bygning, der er opført af granitkvadre på skråkantsokkel, står korets og til dels skibets nordside nogenlunde uændret, hver med ét rundbuevindue. Norddøren spores.

Allerede i senromansk tid er der med tegl foretaget betydelige ombygninger på korets øst- og sydside, der har savsnitgesims. Skibets sydside er dels i gotisk tid, dels senere helt omsat i tegl, og der er indsat store, falsede vinduer. Indvendigt fik koret ét, skibet to otteribbede krydshvælv, og der tilføjedes i vest et tårn med krydshvælvet underrum og spids tårnbue. Tårnet er nedskåret til skibets murhøjde, og 1789 opførtes af Jørgen Gleerup og hustru (jerninitialer) et nyt spinklere tårn vest for det nedskårne. Tårnet har gavle med murede vindskeder og ovale åbninger. Våbenhus mod syd nedbrødes ved midten af 1800-tallet, og indgangen henlagdes til tårnets vestside (nu flyttet til sydsiden). Et blyindfattet vindue fra omkring 1600 fra korets nordvindue er nu i Nationalmuseet. I korhvælvingen er der 1884 fremdraget livlige kalkmalerier fra omkring 1560 forestillende lidelseshistorien, restaureret 1919 af E. Rothe. En tradition vil vide, at de er bekostet af Ingeborg Skeel til Voergård.

Alterbordet har panelværk fra slutningen af 1600-tallet med malet efterligning af intarsia. Altertavlen i landlig renæssance er vist fra begyndelsen af 1700-tallet med samtidige malerier. En prægtig sølvforgyldt kalk og disk fra 1568 skænket af Aksel Juel til Willestrup og Kirstine Lunge. Oblatæske skænket af Ide Sophie Skeel. Renæssancestager givet af præsten Jens Mørk og hustru Sophie Nielsdatter. Præstestol fra 1700-tallet. En sengotisk korbuekrucifiks. Lille romansk granitfont med rudemønster og uforholdsmæssig stor fod. Sydtysk fad fra omkring 1575 med bebudelsen. Prædikestol i højrenæssance fra 1587 med hjørnehermer. Nyere himmel. Jernbeslået pengeblok. Klokke fra slutningen af 1400-tallet med støberens mærke: "PLP". I våbenhuset under tårnet gravsten over Kirsten Madsdatter Wolf (-1697), gift med forpagter på Dybvad Ove Jespersen Haugaard. På kirkegården sten over sognepræst H. Kampmann (1795). Her også begravet departementschef Frederik Graae og hustru Christiane Henriette (født Winkel) (begge omkommet ved rutebåden Kjøbenhavns forlis 1948).

Eksterne kilder og henvisninger 
 Skæve Kirke hos KortTilKirken.dk

Kirker i Frederikshavn Kommune
Kirker i Aalborg Stift
Kirker i Hjørring Amt
Midori

Midori (緑, みどり) har flere betydninger:

 Midori (Gunma) – en by skabt den 27. marts 2006 i Gunma-præfekturet i Japan.
 Midori liqueur – en lys grøn likør med melon-smag produceret i Mexico.
 Midori (styresystem) – kodenavn for fremtidigt styresystem fra Microsoft.
 Midori Days (anime-serie) '', – en anime serie.

Personer:
 Midori Goto (violinist) – (五嶋 みどり, Gotö Midori) (født 1971), japansk violinist.
 Midori Ito (kunstskøjteløber) – (伊藤みどり, Itō Midori) (født 1969), tidligere japansk kunstskøjteløber.

 Midori Hirose (kunstner) – (født 1973) skulpturkunstner.

 Midori (forfatter) – en prominent BDSM og fetishforfatter, foredragsholder og underviser bosiddende i San Francisco, Californien.

 Midori (pornostjerne) – (født 1968), amerikansk pornostjerne.
 En af hovedpersonerne i Mai Hime og Mai Otome
Asafa Powell

Asafa Powell (født 11. november 1982) er sprinter fra Jamaica og tidligere verdensrekordholder på 100 m (9,74 sekunder), overgået af Usain Bolt med 9.72. Rekorden var sat ved et stævne i Rieti, Italien, søndag d. 8. september 2007.

Blandt hans sejre kom de mest betydningsfulde, da han vandt såvel 100 m som 200 m ved IAAF World Athletics Final i 2004. Powell var en del af det jamaicanske stafethold, der vandt guld på 4 x 100 meter-distancen ved OL i Beijing 2008 i ny verdensrekordtid, 37.10

Dopingmisbrug 
Powell indrømmede i 2013 at have taget det forbudte stof oxilofrin efter at Jamaicas antidopingmyndighed JADCO meddelte at de ville offentliggøre navnene på fem atleter, der var bleevt testet positive for doping.

Referencer

Eksterne henvisninger 
 
 

Sprintere fra Jamaica
Dopingsager i atletik
Olympiske mestre fra Jamaica 
Medaljevindere ved sommer-OL 2016 
Atleter ved sommer-OL 2004
Atleter ved sommer-OL 2008
Atleter ved sommer-OL 2016
Sergio Pininfarina

Sergio Pininfarina (8. september 1926 i Torino – 3. juli 2012 i Torino) var en fremtrædende italiensk bildesigner.

Han begyndte i faderens firma Carrozzeria Pininfarina og da faderen døde i 1966, overtog han automatisk direktørposten.

I oktober 2005 udnævntes han – samtidig med Italiens nuværende præsident Giorgio Napolitano – til livstidssenator af den nu daværende præsident Carlo Azeglio Ciampi.

Politikere fra Italien
Erhvervsfolk fra Italien
Personer fra Torino
Maureen O'Sullivan

Maureen O'Sullivan (17. maj 1911 – 23. juni 1998) var en irsk skuespiller.

Biografi 
Hun blev født som Maureen Paula O'Sullivan i Irland og gik i skole, først i Dublin, senere i London, hvor hun i øvrigt blev klassekammerat med Vivien Leigh, samt i Frankrig.

I Dublin mødte hun filminstruktøren Frank Borzage, som opfordrede hende til at lave en prøveoptagelse til filmen Song o' My Heart. Hun fik rollen, der blandt andet indebar, at hun skulle med til Hollywood for at indspille dele af filmen.

Det blev til flere film i Hollywood, og da hun fik rollen som "Jane" i den første Tarzan-film med Johnny Weissmuller, blev hun berømt. Hun indspillede i alt seks Tarzan-film, men var bange for at blive identificeret med rollen, så hun fik også en række andre roller. Imidlertid trak hun sig ud af show business i 1942, da hun ønskede at hellige sig sin familie og især sin mand, John Farrow, der i flåden havde pådraget sig tyfus. 

I 1948 genoptog O'Sullivan så småt karrieren, men i mindre omfang end før. Hun fik med Farrow syv børn, heriblandt skuespilleren Mia Farrow, og det var den vigtigste grund til hendes nedsatte aktivitetsniveau. Hun var netop startet på en teaterkarriere på Broadway, da John Farrow døde i 1962, og siden da er der blevet endnu længere mellem hendes optrædener på film. Hun har dog optrådt i rollen som Mia Farrows mor i Hannah og hendes søstre (1986) af Farrows daværende mand, Woody Allen og enkelte andre film i slutningen af 1980'erne, efter at hun i 1983 var blevet gift for anden gang.

Eksterne links 
 

Skuespillere fra Irland
Hollywood Walk of Fame
Spånplade

En spånplade er en plade der er lavet af sammenlimet savsmuld/savspåner.

Spånplader laves i forskellige tykkelser alt efter hvad de skal bruges til. Normalt bruges tykkelser mellem 10 og 35 mm.

Spånplader bruges jævnligt til vægbeklædning eller midlertidige arbejdsborde, men oftest kendes de fra møbler i laveste eller mellemste prisklasse, især fra Ikea og Jysk Sengetøjslager. Her er pladerne som regel beklædt med et lag plastic, der oftest er hvidt. Tidligere brugtes finer, der er et millimetertyndt lag træ som er skrællet af som en stor plade, lidt på samme måde som det afskårne fra en blyantspidser. Træfiner eller plastic trykt med imiterede træ-årer illustrerer at materialet kunne have været massivt træ.

Almindelige spånplader er ikke egnede til brug udendørs eller i fugtige rum, idet limen opløses og træet rådner.

Som affald er spånplader kategoriseret som brændbart affald, men de må ikke brændes på bål eller i brændeovne, da de lave forbrændingstemperaturer får limen til at afgive giftige gasarter. Forbrændingsanlæggenes væsentlig højere forbrændingstemperaturer kombineret med røgfiltre gør at limen omdannes anderledes og de sidste rester filtreres fra.

Se også 
 Kertotræ
 Krydsfiner
 Limtræ
 OSB-plade

Eksterne henvisninger 

Byggematerialer
Træ
Konstruktionssystemer

es:Madera#Aglomerados o conglomerados
Spidssnudet frø

Den spidssnudede frø (Rana arvalis) er en slank, rødbrun, semi-akvatisk padde hjemmehørende i Europa og Asien. Spidssnudet frø er stadig almindelig i det meste af Danmark, men mangler dog blandt andet på Anholt, Bornholm, Endelave, Rømø, Saltholm og Ærø.

Udseende 
Begge køn bliver 3,5 - 7 cm i længden. Kroppen er robust, og set fra oven nærmest pæreformet. Når hannerne er i yngletid, kvækker de med en kvækkepose i hver mundvig og antager lyseblå og gråviolette farver.

Levevis 
De yngler om foråret, hvor hunnen lægger sine æg i store klumper i vandhuller og andre vandområder, der foretrækkes at være fri for fisk.

Frøen holder normalt til i fugtige områder, men kan specielt udenfor yngletiden træffes langt væk fra vandet.

Den spidssnuede frø spiser edderkopper og små biller. Dens maksimale levealder er ca. 5 år.

De voksne frøer er et bytte for: gedder, snoge, hugorme, hejrer, ænder, måger, rovfugle, pindsvin, rotter, grævlinger og andre.

Beskyttelse 
Spidssnudet frø er fredet ligesom alle andre danske padder.

Spidssnudet frø nyder streng beskyttelse via EUs Habitatdirektiv. Beskyttelsen omfatter artens yngle- og rastesteder og er altså langt mere vidtgående end beskyttelsen i dansk lovgivning, der kun beskytter selve arten.

Referencer

Eksterne henvisninger 
 NHF's beskrivelse af spidssnudet frø. Arkiveret udgave fra 2007.
 Naturbeskyttelsesloven §29a og 30.

Egentlige frøer
Danmarks padder og krybdyr
Danske arter i Habitatdirektivet
Nørager

Nørager kan henvise til flere stednavne i Danmark:

 Nørager (Buerup Sogn) – en herregård i Buerup Sogn i Kalundborg Kommune
 Nørager (Norddjurs Kommune) – en bebyggelse i Nørager Sogn i Norddjurs Kommune
 Nørager (Rebild Kommune) – en bebyggelse i Durup Sogn i Rebild Kommune
 Nøragergård – en herregård i ovennævnte sogn
 Nørager Mark – en bebyggelse i Nørager Sogn i Norddjurs Kommune
 Nørager Plads – en plads i Vanløse i Københavns Kommune

 Nørager Sogn
Nevermind

Nevermind er Nirvanas andet album, der blev udgivet i 1991.

Det indeholder bl.a. megahittet Smells Like Teen Spirit, som fik grunge-bølgen til at eksplodere og blive mainstream for verdens teenagere. Den gik direkte ind som nr. 1 på Billboard-listen i 1991.

Nummerliste 

 Smells Like Teen Spirit 
 In Bloom
 Come as You Are
 Breed
 Lithium
 Polly
 Territorial Pissings
 Drain You
 Lounge Act
 Stay Away
 On a Plain
 Something in the Way

Coverfoto 
Den svømmende baby på forsiden af coveret hedder Spencer Elden (født 9. juli 1991).

Nirvanas pladeselskab påtænkte i første omgang at anvende et arkivbillede af en svømmende baby, men da dette viste sig at være for dyrt, hyrede man fotografen Kirk Weddle. Weddles venner, Renata og Rick Elden, tillod at lade deres søn Spencer fotografere under vand for den nette sum af blot 200 dollars. Fiskekrogen, linen og dollar-sedlen blev redigeret ind i billedet på et senere tidspunkt. Efter at have set billedet lovede Kurt Cobain (Nirvanas forsanger) og hans kone Courtney Love, at de ville invitere Spencer ud til middag, når han blev ældre. Dette skete dog aldrig, fordi Kurt Cobain døde i 1994.

I 2001 genskabte Elden, i forbindelse med tiåret for udgivelsen af Nevermind, billedet fra Nirvana-coveret til Rolling Stone Magazine. Elden har siden optrådt på coveret til cEvin Keys The Dragon Experience fra 2003.

Den 14-årige Spencer Elden medvirkede i 2005 på dokumentar DVD'en Classic Albums: Nirvana – Nevermind. Han optrådte ligeledes i det engelske Channel 4-show med titlen The 100 Greatest Albums, hvor han kom med sin fortolkning af billedet fra albummet, som var, at det handlede om at miste uskyld.

I et interview med NME fra 2006 udtrykte Elden sin interesse i at mødes med de tilbageværende bandmedlemmer.

Med henvisning til det faktum, at hans penis er synlig på albummets cover, udtalte Elden den 16. august 2007, at han følte sig som en pornostjerne: "Det er lidt uhyggeligt, at så mange mennesker har set mig nøgen. Jeg føler mig som verdens største pornostjerne!"

Eksterne henvisninger 
 Nirvanas cover-baby er blevet voksen – Politiken, 10. januar 2009

Album fra 1991
Nirvana-album
Grungealbum
Sternum

Sternum eller Brystben er en lang flad knogle formet som et slips, der er lokaliseret centralt på brystkassen. Det samler ribbenene via brusk, hvor det også danner et ægte led med clavicula. Herved hjælper det med at beskytte hjertet, lungerne og større blodårer. Sternum består af tre regioner; manubrium, kroppen og processus xiphoideus.

Ordet sternum stamme fra det græske στέρνον, der betyder brystkasse.

Referencer 

Skelet
Hjallese Kirke

Hjallese Kirke er en kirke i Hjallese Sogn i Odense Kommune. Sognet blev udskilt fra Dalum Sogn 1984.

Planerne om at lade en kirke opføre i Hjallese begyndte at tage form 1961, hvor man afsatte plads til den i kommunens dispositionsplan, dér hvor den middelalderlige landsbykirke havde ligget (se nedenfor). Fra 1978 afholdtes gudstjenester i midlertidige lokaler på Odensevej. Grundstenen til den ny kirke blev nedlagt 3. august 1982, og den kunne indvies 11. september 1983.

Kirken er tegnet af arkitekt og kongelig bygningsinspektør Ebbe Lehn Petersen og er udvidet 2003 med køkken, kontorer og mødelokale (Gråbrødre Arkitekter, Odense). Den består således nu af en stor sal, der udgør kernen i et kirkecenter med tilstødende møderum og kontorer. Klokketårnet er fristående og rejst nordvest for kirken.

Inventaret er i alt væsentligt fra opførelsestidspunktet og tegnet af arkitekten, Ebbe Lehn Petersen.

Hjallese †Kirke 
En middelalderlig kirke i Hjallese blev opført i 1100-tallets anden halvdel. Dette fremgår af et udateret brev fra biskop Simon (1157-86), hvori han fortæller, at han netop har indviet kirken. Kirken blev opført af sognefolket selv, og skulle betjenes af nonnerne fra benediktinerklostret på Nonnebakken (der kort efter 1200 blev afløst af nærliggende Dalum Kloster). Det var i denne kirke, den fynske adel mødtes 9. juli 1534 og besluttede at give deres støtte til Christian 3. under Grevens Fejde. 1576 modtog Jørgen Marsvin gavebrev på kirken med tilladelse til at rive den ned og genanvende materialerne til opførelsen af Hollufgårds hovedbygning.

Under vejarbejde på Hjallesegade 1968 stødte man på skeletdele, munkesten og fundamentsten, som formodedes at høre til middelalderkirkens nordmur. Kirken er siden blevet undersøgt ved arkæologiske udgravninger 1979 og 1982 i relation til opførelsen af den ny Hjallese Kirke. Ved udgravningen til dennes tårn stødte man på fundamenter, der afskar skeletter og derved må høre til bygninger, der er yngre end selve kirkegården, formentlig altså en vestlig forlængelse af kirken.

Litteratur

Kilder

Eksterne kilder og henvisninger 

 Hjallese Kirke hos KortTilKirken.dk
 Hjallese Kirke hos danmarkskirker.natmus.dk (Danmarks Kirker, Nationalmuseet)

Kirker i Odense Kommune
Kirker i Fyens Stift
Kirker i Odense Amt
Munkebjerg Kirke

Munkebjerg Kirke er en kirke i Munkebjerg Sogn i Odense Kommune. Kirken er opført i 1961 og tegnet af arkitekterne Erik og Ebbe Lehn Petersen. I kirken er der en glasmosaik af kunstneren Knud Lollesgaard.

Referencer

Eksterne kilder og henvisninger 

 Munkebjerg Kirke  hos nordenskirker.dk
 Munkebjerg Kirke hos KortTilKirken.dk
 Munkebjerg Kirke hos danmarkskirker.natmus.dk (Danmarks Kirker, Nationalmuseet)

Kirker i Odense Kommune
Kirker i Fyens Stift
Kirker i Odense Amt
Vor Frue Kirke (Odense)

Vor Frue Kirke er en kirke i Vor Frue Sogn i Odense Kommune.

Eksterne kilder og henvisninger 

 Vor Frue Kirke  hos nordenskirker.dk
 Vor Frue Kirke hos KortTilKirken.dk
 Vor Frue Kirke, Odense hos danmarkskirker.natmus.dk (Danmarks Kirker, Nationalmuseet)

Kirker i Odense
Kirker i Fyens Stift
Mulige tidligere domkirker i Danmark
Kirker i Odense Amt
Fynboerne

Fynboerne er en betegnelse, der er brugt om en række fynske kunstnere, der var elever af Kristian Zahrtmann i 1880'erne. Gruppen benævnes også bondemalerne, navnet kom efter debat i Politiken i 1907, kaldet bondemalerstriden.

Syrak Hansen havde også betydning for gruppen, og to af hans børn regnes til Fynboerne.

Følgende malere regnes til Fynboerne:

 Jens Birkholm
 Niels Hansen
 Peter Hansen
 Harald Holm
 Alhed Larsen
 Johannes Larsen
 Søren Lund
 Karl Schou
 Christine Swane
 Sigurd Swane
 Anna Syberg
 Fritz Syberg

Desuden Syrak Hansen (den yngre), der afbrød kunstnerkarrieren for at overtage farens virksomhed i 1899.

Følgende kunstnere fik tilknytning til Fynboerne, idet de var studiekammerater fra Zahrtmanns skole:

 Peter Rostrup Bøyesen
 Poul S. Christiansen
 Léon Ehlers
 Harald Giersing
 Ernst Goldschmidt
 Albert Gottschalk
 Niels Hansen
 Sven Havsteen-Mikkelsen
 Tycho Jessen
 Fridolin Johansen
 Carl Knippel
 Nicolaus Lützhøft
 Henry Lørup

Andre med tilknytning til Fynboerne og Faaborg Museum
 Kai Nielsen, tilknytningen er at Mads Rasmussen bestilte en brønd til Faaborg bytorv, som i dag står i Faaborg Museum, brønden er Ymerbrønden.
 Peter Tom-Petersen, tilknytningen er at var læremester for Johannes Larsen i radering, samt at han var med i indkøbskomiteen til Faaborg Museum.
 Peter Alfred Schou, tilknytningen er at Fritz Syberg og Peter Hansen opkøbte otte værker til Faaborg Museum fra kunstnerens dødsbo.
 Grete Jensen og Hans Syberg, henholdsvis datter og søn af Peter Hansen og Fritz Syberg, fra Hans og Grete Keramik.
 Carl Petersen tegnede Faaborg Museum.
Faaborg Museum i Faaborg, som blev grundlagt af malernes mæcen Mads Rasmussen, havde en stor samling af værker af Fynboerne. Det samme har Johannes Larsen Museet i Kerteminde.

Se også 
 Kunstnernes Frie Studieskoler, 'Zahrtmanns skole'

Litteratur 
 Kunstnerkoloniernes Danmark, 159 sider, 2007. Tekster af Elisabeth Fabritius med flere. Om Skagensmalerne, Fynbomalerne, Bornholmermalerne og Odsherredsmalerne.

Noter 



Malere fra Danmark
Kunstnersammenslutninger fra Danmark
Boerne
Kunstnerkolonier i Danmark
Skihop

Skihop er en vintersport hvor skiløbere løber ned ad en bakke med en rampe. Rampen bruges til at lave et hop. Udover længden på hoppet bedømmes skihopperen også på stilen. Den skihopper med den samlede højeste score vinder konkurrencen.

Skihop stammer fra Morgedal, Norge, men den første egentlige konkurrence blev afholdt i Trysil i 1862

Den skihopskonkurrence, der i Danmark er mest kendt, foregår i Garmisch-Partenkirchen, hvilket i en årrække blev sendt på DR1, med undtagelse af 2007.
, verdensmester i 2009, oprindelig fra Schweiz, er bosiddende i Danmark.

Referencer

Eksterne henvisninger
Jens Hansen-Aarslev

Jens Hansen-Aarslev (26. januar 1847 i Årslev – 9. oktober 1928 i Aarhus), var en dansk kunstmaler, der levede det meste af sit liv i Brabrand-Årslev. 

Han var søn af husmand Hans Mogensen og Karen Jensdatter Kande og skiftede på et tidspunkt navn fra Hansen til Hansen-Aarslev. Hansen-Aarslevs Vej i Voldbæk mellem Årslev og Brabrand er opkaldt efter ham.

Hansen-Aarslev arbejdede i sine unge år ved landbruget, men en aarhusiansk forretningsmand, han var gårdskarl hos, bemærkede hans evner til at tegne og sørgede for, at han modtog undervisning på Prins Ferdinands Haandværker- og Tegneskole i Aarhus i årene 1870-72 og herefter på Kunstakademiet i København, som han afgik fra 18. marts 1878. I årene 1878-81 var han elev på Léon Bonnats skole i Paris. Da han kom tilbage til Danmark flyttede han efter få år tilbage til barndomshjemmet og lagde i høj grad karrieren som maler på hylden. Efter sigende var en medvirkende årsag til dette ulykkelig kærlighed til den norske maler Kitty Kielland. De sidste mange år levede han som eneboer og blev betragtet som en særling. Han ligger begravet på kirkegården ved Sønder Aarslev Kirke, hvorfra han blev begravet 14. oktober 1928

Blandt hans værker – der er bevaret ca. 200 – kan nævnes de nuværende alterbilleder i Brabrand Kirke, malet 1893-94, og No Kirke, malet 1878.

Eksterne henvisninger 
 
 
 Hansen-Aarslev i Danske Billeder 

Malere fra Danmark
Danskere i 1800-tallet
Danskere i 1900-tallet
Løvfrøer

Løvfrøer (Hylidae) er en familie af Springpadder. Sammenlignet med de ægte frøer Ranidae, er de mindre, mere elegante, mere aktive, og de har klarere farver. De lever af insekter, som de fanger ved at klatre rundt i buske og træer.

De europæiske løvfrøer, fx vores hjemlige løvfrø (Hyla arborea), er almindelige i Mellem- og Sydeuropa. De bliver meget støjende, når et regnvejr nærmer sig, så de kan anvendes som en slags barometer.

Følgende arter af løvfrøer findes (endnu) i Danmark:
 Løvfrø (Hyla arborea)

Klassifikation 

Løvfrøfamilien er delt op i 4 underfamilier og 37-39 slægter.

 Pelodryadinae (Austro-Papuan løvfrøer)
 Cyclorana
 Litoria
 Nyctimystes

 Phyllomedusinae (Bladfrøer)
 Agalychnis
 Hylomantis
 Pachymedusa
 Phasmahyla
 Phrynomedusa
 Phyllomedusa

 Hemiphractinae
 Cryptobatrachus
 Flectonotus
 Gastrotheca
 Hemiphractus
 Stefania

 Hylinae
 Acris
 Anotheca
 Aparasphenodon
 Aplastodiscus
 Argenteohyla
 Corythomantis
 Duellmanohyla
 Hyla
 Lysapsus
 Nyctimantis
 Osteocephalus
 Osteopilus
 Phrynohyas
 Phyllodytes
 Plectrohyla
 Pseudacris
 Pseudis
 Pternohyla
 Ptychohyla
 Scarthyla
 Scinax
 Smilisca
 Sphaenorhynchus
 Tepuihyla
 Trachycephalus
 Triprion
 Xenohyla

Eksterne henvisninger 

 The complete treefrog
Landet Kirke

Flere kirker kaldes eller hedder Landet Kirke:

 Landet Kirke (Lolland) – kirke i Landet Sogn på Lolland
 Sankt Jørgens Kirke (Landet Sogn, Tåsinge) – kirke i Landet Sogn på Tåsinge ved Sydfyn
Sankt Jørgens Kirke

Flere kirker hedder Sankt Jørgens Kirke:

 Sankt Jørgens Kirke (Tåsinge) – kirke i Landet Sogn på Tåsinge ved Sydfyn
 Sankt Jørgens Kirke (Svendborg) – kirke i Sankt Jørgens Sogn i Svendborg
 Sankt Jørgens Kirke (Aabenraa) – kirke i Aabenraa Sogn i Aabenraa
 Sankt Jørgens Kirke (Næstved) – kirke i Sankt Jørgens Sogn Næstved
Striden mellem Bernhard af Clairvaux og Peter Abelard

Bernhard af Clairvaux og Peter Abelard var indblandet i en af Middelalderens mest berømte filosofiske stridigheder, der endte med at Bernhard af Clairvaux fik dømt Peter Abelard for kætteri i byen Sens 1140.

Baggrund 
I det tolvte århundredes gejstlige miljø var der to forskellige måder at opfatte verden på, den esoteriske og mystiske og den rationelle, og Peter Abelard og Bernhard af Clairvaux var de to fremmeste repræsentanter for hver af fløjene. Bernhard var esoteriker og mystiker, mens Abelard var rationalist. Målet for deres studier var dog det samme: At forstå det de troede på.

Et andet skel i perioden var det, som fandtes mellem reformbevægelsen og dem, der måtte være traditionalister. Abelard var dybest set enig med reformfolk som Bernhard i religiøse spørgsmål og i opfattelsen af, hvordan gejstlige burde leve, men alligevel var han mest af alt i opposition til dem, blandt andet da han blev anklaget for kætteri af Bernhard i 1140 i Sens.

Når Abelard gerne beskrives som rationel og Bernhard som mystiker, er det dog mest for at fremhæve forskellene mellem dem. Det gør det vigtigt at understrege, at Abelard også besad mystiske dimensioner, og at Bernhard gerne brugte rationelle forklaringer i sine skrifter. 

Abelard og Bernhard var begge centrale personligheder i både samtidens og i nutidens opfattelser af periodens filosofiske diskussion. Måske af samme grund er forholdsvis mange tekster fra deres side blevet bevaret.

Litteratur 
 Grane, Leif (1964). Pierre Abélard : filosofi og kristendom i middelalderen. Gyldendal. 206 sider. DK5=99.4 Abailard, Pierre
Bogen behandler også striden mellem de to.

Eksterne henvisninger 
 Bernard of Clairvaux (The contest with Abelard) (engelsk Wiki)

Filosofi i middelalderen
Ishøj Kirke

Ishøj Kirke ligger i Ishøj Sogn i Ishøj Kommune.

Kirken er bygget i sidste halvdel af 1100-tallet af kridtstenskvadre. I middelalderen er der tilføjet våbenhus og tårn. Sidst i 1800-tallet blev kirken hårdhændet restaureret. I 1959 og 1973 har Nationalmuseet ført kirken tilbage til et mere oprindeligt udseende indvendigt.

Billeder

Eksterne kilder og henvisninger 
 Ishøj Kirke hos KortTilKirken.dk
 Ishøj Kirke hos danmarkskirker.natmus.dk (Danmarks Kirker, Nationalmuseet)

Kirker i Ishøj Kommune
Kirker i Helsingør Stift
Kirker i Københavns Amt
Kirke